Kesäkuussa 1905 Suurkäräjät päätti, -
että Norja eroaa unionista Ruotsin kanssa.
Samana vuonna kansa valitsi, että maasta tulee kuningaskunta.
Tanskan prinssi Carl pyydettiin Norjan kuninkaaksi.
Poliittinen valta olisi hallituksella ja Suurkäräjillä.
Kuninkaalla olisi vain edustuksellinen rooli.
Marraskuussa 1905 prinssi saapui maahan kuningas Haakon VII: nä -
yhdessä englantilaisen vaimonsa, kuningatar Maudin kanssa.
Sylissään kuningas kantoi ainoaa lastaa, kruununprinssi Olavia.
8. huhtikuuta 1940 Skaugum, Asker
Löysin.
Isoisä, päästä!
Voitko auttaa? Löydätkö tytöt?
He ovat täällä! - Sinä huijaat!
Sinut löydettiin ensin. Sinä jäit. - Hän vain auttoi vanhaa miestä.
Haluan mennä piiloon. - Säännöt eivät ole sellaiset.
Säännöt ovat tyhmiä.
Minä etsin uudelleen. Jooko?
Kymmenen!
Ragnhild! Tule nopeasti. - Yhdeksän!
Isä? Oletko sinä täällä?
Kahdeksan!
Seitsemän!
Onko tapahtunut jotain uutta? - Halusin vain nähdä lapset.
Et siis ole kuullut? - Mitä?
Lillesandin edustalla torpedoitiin aamupäivällä alus.
Sieltä pelastettiin kymmenisen henkeä.
Kaikki saksalaisia sotilaita.
He ovat täällä, isä. Nyt he ovat täällä.
Eikä pääministeri rohkene ottaa vastaan omaa ulkoministeriään.
Nyygaardsvold on vahva. - Hän ei halua neuvotella.
Ei ole mitään liikekannallepanoakaan, ja sitä Koht haluaa.
Mitä minun pitäisi tehdä? Sanoa, että kuningas määrää?
Näytä heille, kuinka pitkälle olemme valmiit menemään.
Kuinka pitkälle?
Kuinka pitkälle sinä olet valmis menemään?
Kai meidänkin mielipiteellämme jotakin merkitystä on.
Pitääkö katsoa sivusta, kun he eivät liikauta sormeakaan? Niinkö?
Hei, isä. - Hei.
Nico on puhelimessa.
Täälläkö sinä seisot palelemassa? Tule sisään lämpimään.
Ei, lapset haluavat olla ulkona. Neljä!
Sinun täytyy pian mennä lääkäriin selästäsi.
Mitä mieltä olet?
Selästäkö?
Ei, vaan tästä kaikesta.
Emme saa joutua väärälle puolelle tässä sodassa.
KUNINKAAN EI
8. huhtikuuta klo 22.00 Saksan lähetystö, Oslo
Norsk Telegrambyrån uutisia. - Anneliese, uutiset!
Tyttö nukahtaa pian. Uutiset.
Kuten Britannian tiedotusvälineet aiemmin ilmoittivat, -
Britannian ja Ranskan sotalaivat ovat miinoittaneet alueita -
Stadin edustalla, Hustavikan lahdella ja Länsivuonossa.
Reutersin mukaan miinoitus suoritettiin tunnissa.
Mitä hän sanoo?
Britannia ja Ranska ovat asettaneet miinoja malmikuljetusten estämiseksi.
Siinäkö kaikki? Vaikea kuvitella, että norjalaiset...
90 - 100 Saksan sotalaivaa on nähty -
Isossa-Beltissä ja Kattegatissa aamulla matkalla pohjoiseen.
Vartioaluksia ja troolareita, mutta myös isoja sota-aluksia.
Tukholmasta kerrotaan aluksia olevan 50.
8. huhtikuuta klo 23.30 Oscarsborgin linnake - 28 km Oslosta
Eversti, vieraita aluksia on tunkeutunut Færderin edustalle.
Rauøy ja Bolærne ilmoittavat olevansa taistelussa.
Pimentäkää linnake.
Drøbakin poliisin on evakuoitava väki Hallangspollenista Hvidsteniin.
Meillä on miehistöä vain ykköskanuunaan.
Jakakaa miehet kanuunoihin ja kutsukaa kaikki kynnelle kykenevät.
Oslosta ei ole kuulunut mitään. Kukaan ei ole tehnyt päätöstä.
Meillä ei ole käskyä ampua, herra eversti.
Haluan kaikki taisteluasemat iskuvalmiiksi. Nyt.
Nyt olemme siis täällä. Oslossa. Ei sotaa.
Minulla on virkani ja saan määräykset Berliinistä, mutta me olemme täällä.
En tiedä, mitä muuten...
Heil Hitler! - Heil Hitler!
Herra erikoislähettiläs.
Aika on tullut. - Mihin?
9. huhtikuuta klo 00.00 Kuninkaallinen linna, Oslo
Odotan saavani puhua veljeni kuningas Kristianin kanssa.
Etsikää hänet! Niin.
Kyllä, minä voin... Minä odotan. Olen odottanut jo vartin.
Niin? - Ulkoministeri Koht soitti.
Hän pyysi ilmoittamaan, että vieraita sotalaivoja on tulossa Oslonvuonoon.
Majesteetti, on siirryttävä kellariin.
Ei, en aio olla vankina omassa kodissani.
Larsen! Kiikarit Eriksenille!
Teidän on vain annettava heille tämä kynä, -
jotta he allekirjoittavat muistion vapaaehtoisesta yhteistyöstä.
Sitä pidetään hyökkäyksenä.
Teidän tehtävänne on vakuuttaa, ettei se ole.
Hallitus on uhrannut paljon pysyäkseen neutraalina.
Norja on Führerin pääkohde sen strategisen rannikon vuoksi.
Sekä myös rautamalmin vuoksi.
Miehittämällä Norja päästään käsiksi mittaamattomiin luonnonvaroihin.
Ammukset valmiiksi!
Vauhtia. Pitäkää kiinni.
Antaa tulla jatkuvalla syötöllä. Nopeammin.
Ykkös- ja kakkoskanuunat ovat valmiina. -Hyvä.
Filtvet ilmoittaa pimeänä kulkevista sotalaivoista. Ne ovat saksalaisia.
Sitä ei ole voitu nähdä. Sitä ei näkisi edes kirkkaana yönä.
Drøbakin valonheittimellä alkaa olla kiire.
Hyvä.
9. huhtikuuta klo 04.20 Ulkoministeriö, Oslo
Iltaa, ulkoministeri Koht. - Herra Bräuer.
Saksan johtajan toimeksiannosta -
välitän Norjan hallitukselle tämän tarjouksen.
Mikä tämä on, herra erikoislähettiläs?
Tulimme puolustamaan Norjaa brittien tulevalta hyökkäykseltä.
Vastineeksi odotamme, ettei meitä vastusteta.
Minusta tuntuu, että ulkoministeri ja erikoislähettiläs -
voivat sopia asiasta tässä ja nyt.
Asia täytyy sopia hallituksen kanssa. - Odotan niin kauan.
Hallitus on viereisessä huoneessa.
Komentajakapteeni Anderssen haluaa selvän käskyn, -
laukaistaanko saapuvia aluksia kohti torpedot.
Kopås ilmoittaa useiden isojen alusten hahmoista.
Eversti?
Færder ja Bolærne ilmoittavat taistelusta.
Tänne on tulossa aluksia hitaasti ja ilman valoja.
Ne ovat sotalaivoja, joten tietenkin me ammumme!
Kaikki miehet asemiin. - Kaikki miehet asemiin!
Tämä sota...
Saksan ja Britannian välillä...
Siitä tulee mielettömin sota, mitä kuvitella saattaa.
Se voi päättyä vain molemminpuoliseen tuhoon.
Sødem! Etäisyys?
Sødem? - Orografin mukaan 1800 metriä.
Aivan liian paljon. Nehän ohittavat nyt Småskjærin.
Odotamme vahvistusta Kopåsilta. - Ei ole aikaa. 1200 metriä!
1200 metriä ja laskee!
Ammutaanko varoituslaukaus? - Ei. Tuo on vihollinen.
1200 metriä!
Kakkoskanuuna seuraa kohdetta. Kakkoskanuuna asemassa.
Entä jos erehdymme? - Ykköskanuuna valmiina.
Käskystäni.
Tulta! - Ykköskanuuna, tulta!
Tulta! - Kakkoskanuuna, tulta!
Missä torpedot viipyvät, Sødem?
Torpedopatteri, nopeasti!
Norja on itsenäinen valtio.
Emme olisi, jos hyväksyisimme Saksan vaatimukset.
Siksi vastauksemme on ei.
Tiedätte, mitä se merkitsee.
Oma johtajanne on sanonut:
Kansa, joka antautuu vieraalle hyökkääjälle, -
ei ansaitse elää.
Emme kumarra vapaaehtoisesti.
Majesteetti, olen pahoillani. Pääministeri soittaa.
Kiitos.
Sähköt palasivat. Luojan kiitos.
Haloo. Puhukaa kovempaa, Nygaardsvold.
Norjaan on hyökätty! Yksi hyökkäys torjuttiin, -
mutta Suurkäräjien puhemies Hambron mielestä on paras lähteä.
Ylimääräinen juna lähtee asemalta kello seitsemän.
9. huhtikuuta klo 06.20 Oslo
Oletko valmis?
Autot odottavat, isä. Meidän täytyy lähteä.
Oliko muuta? - Ei.
Olipas!
Tule.
Hovimarsalkka Wedel Jarlsberg tapaa Teidän Majesteettinne junassa.
Ettekö lähde mukaan?
Jään tänne, kunnes Teidän Majesteettinne on lähtenyt.
Ilmoittaudun palvelukseen. - Hyvä on.
Missä lapset ovat? - Autossa. Kaikki ovat täällä.
Unohdin silmälasini. - Ne ovat laukussanne, Majesteetti.
Unohdin päiväkirjanikin. - Sekin on laukussa, Majesteetti.
Isä...
Käyn vessassa.
Lähtömme ei merkitse sitä, ettemme palaisi.
Hyvää huomenta, Torp. - Teidän Majesteettinne.
Vaikkei tämä olekaan hyvä aamu.
Tilanteen vuoksi tämä ylimääräinen juna menee Hamariin.
Isoisä! - Hei, poikaseni. Siinäkö sinä olet?
Menkää eteenpäin. Vaununne on toiseksi etummainen.
Päivää, Teidän Majesteettinne. - Peder. Hienoa nähdä sinut.
Peder, päivää. - Hyvä, että tulitte mukaan.
Isä, miksei Ording tullut? - Hän ilmoittautui palvelukseen.
Hei, Peder. - Teidän Korkeutenne.
Lapset suhtautuvat tähän hyvin.
He luulevat, että matkustamme kesäasunnolle.
Tärkeää on se, että olemme yhdessä.
Tiedätkö jotain enemmän?
Puhuin pääministerin kanssa.
Saksan aluksia on Norjan kaikissa suurissa satamissa ympäri maata.
On diplomaattinen yhteys olemassa? Onko mahdollista neuvotella?
Jätetään neuvottelut Kohtille ja hallitukselle, Olav.
Olen samaa mieltä. Majesteetti ja perhe eivät saa menettää vapauttaan.
Tiedämmekö me, että kyseessä on maahanhyökkäys?
Hallituksella on ylimääräinen kokous heti kun saavumme Hamariin.
Kaikki ovat matkalla sinne. Jotkut autolla, toiset tällä junalla.
Suurkäräjien puhemiehellä on langat käsissään.
Ehdotan, että luotamme häneen. Hambro tietää, mitä tekee.
Hän tuntuukin olevan ainoa, joka pitää päänsä kylmänä.
Pois ikkunoiden luota! Alas lattialle. Kaikki lattialle.
Mitä tapahtuu? - Nopeasti. Lentokone on tulossa.
Kerääntykää keskelle. - Lapset! Olav...
Missä ne ovat?
Tuolla.
Lapsilla on kaikki hyvin.
Kaikki ulos junasta. Tulkaa.
Ei mitään hätää. Kiireesti.
Tännepäin, Teidän Majesteettinne. - Lapset!
Minä otan sen.
Juoskaa! Juoskaa! - Tuonnepäin!
Tunnelia kohti! Kaikki tunnelia kohti!
Eteenpäin, Majesteetti.
Ei mitään hätää.
Diana, yhdistäkää puhelu ulkoministeri Kohtille.
Sanokaa, että haluan keskustella jatkoneuvotteluista.
Kukaan ei sitten huomannut kertoa minulle tästä suunnitelmasta.
Suunnitelma on moitteeton. Se on Führerin itsensä!
Miten sujui? - Hienosti. Miten niin?
Oletko varma? - Olen. Kaikki hyvin.
Diana! Miten sen Kohtin laita on?
Hän ei ole paikalla. Hallitus on lähtenyt. Paikkaa ei kerrottu.
Odota tässä.
Älkää koskeko. Anteeksi! Älkää menkö yläkertaan.
Hyvä, että sinulla on Nasse.
En kuule, mitä se sanoo. Mitä se sanoo?
Se sanoo, että haluaa takaisin kotiin.
Niin minäkin haluan. Kerro sille, että palaamme pian.
Palaamme pian kotiin.
Sanoiko se jotain? - Se sanoi: Yes, sir.
Osaako se vieraita kieliä?
Osaako se monia kieliä, vai vain englantia?
Se osaa, tanskaa, ruotsia, englantia ja norjaa.
Tanskaa, ruotsia, englantia ja norjaa? - Ja sikojen kieltä.
Sikojen kieltä. Osaako se sitäkin? Enpä olisi uskonut.
9. huhtikuuta klo 11.10 Hamarin asema - 126 km Oslosta
Nygaardsvold! Täällä!
Saako Aftenposten valokuvata?
Majesteetti, tervetuloa Hamariin. - Kiitos. Pääministeri. Hambro.
Matkanne oli kuulemma sisällökäs. - Todellakin.
Herra puhemies. Hyvin järjestetty matka.
Kiitos. Tervetuloa. - Mitä uutta?
Saksalaiset kontrolloivat useimpia suuria kaupunkeja.
Stavangeria, Bergeniä, Trondheimia. Ulkoministeriö on evakuoitu.
Useimmat on lähetetty kotiin. Osa on matkalla tänne.
Yritämme saada tilanteen haltuun. Tiedän myöhemmin lisää.
Oscarsborghan upotti suuren sotalaivan, joka oli tulossa Osloon?
Se pelasti meidät toistaiseksi, mutta linnaketta pommitetaan ilmasta, -
ja Oslo on menetetty.
Mikä on sotilaallinen tilanteemme?
Yleinen liikekannallepanokäsky on annettu.
Miten? - Kirjeitse.
Kirjeitse? - Hyökkäys tuli yllätyksenä.
Yllätyksenä? Sanotteko, että tämä kaikki tuli yllätyksenä?
Haluan painottaa, että uskomme puolueettomuuteen on vahva.
Olemme varmoja, että saamme uuden neuvottelutarjouksen.
Entä ellei sitä tule? -Se tuli äsken. Kutsun Suurkäräjät koolle.
Tunnen Saksan erikoislähettilään Curt Bräuerin.
Hän on diplomatian puolestapuhuja ja kannattaa puolueettomuuttamme.
Haluammeko me neuvotella? - Siitä Suurkäräjät nyt keskustelee.
Kokoonnumme täällä Festiviteten Teaterissa.
Minulla on muita uutisia, saattavat tuntua raskailta.
Veljenne kuningas Kristian joutui luovuttamaan Tanskan aamuvarhain.
Mikäli se yhtään auttaa, hänellä ei ollut vaihtoehtoa.
Eipä tainnut olla.
Yllätyksenä. Kuulitko sen?
Meillä on siis kädessä surkeat kortit, -
koska hallitus ei pannut toimeksi, kuten on pyydetty iät ja ajat.
Anna nyt hallituksen tehdä jokin ehdotus.
Meidän täytyy saada neuvotella omista lähtökohdistamme käsin.
Anna minun puhua kenraali Laaken tai Rugen kanssa. Panemme toimeksi.
Hulluko olet? Kuningashuoneko toimisi hallituksen selän takana?
Armeijan väki kuuntelisi meitä toisin kuin hallitus.
Nyt ei tarvita sellaista välirikkoa.
Suurkäräjillä istuu väkeä, jotka haluavat meistä eroon.
Miksi sitten istumme tässä, -
jos meitä ei haluta ja olemme eri mieltä kaikesta, mitä he tekevät?
Etkö ymmärrä yhtään mitään?
Teet kaikesta niin hankalaa!
Teidän Majesteettinne. Sigrid Sælid. Tervetuloa Sælid gårdiin.
Kiitos, että otitte meidät vastaan niin lyhyellä varoituksella.
Menen hetkeksi lepäämään. Voisinko saada radion huoneeseeni?
Järjestämme sen.
Lepo.
Oslo on vallattu.
Kontrolloimme kaikkia sisääntulo- ja ulosmenoväyliä alle 50 miehen voimin.
Hienoa. Mutta nyt se on kai ohi?
Se oli verilöyly, herra erikoislähettiläs.
Tovereillemme sekä Führerin ylpeydelle Blücherille.
Hallitus on paennut. Kuulitteko sen?
Tulimme suojelemaan Norjan kansaa, ja näin meidät otettiin vastaan.
Norjalaiset olisivat uhmanneet muitakin. Olemme tunkeilijoita.
Antakaa minun neuvotella hallituksen kanssa ennen kuin lisää väkeä kuolee.
Kun kenraali Falkenhorst saapuu tänne huomenna, -
Norja on vallassamme kuninkaasta viimeiseen maanviljelijään.
Laskuvarjojääkärit ovat valmiina.
Elleivät neuvottelunne tuota tulosta tänään, minun on pakko toimia.
Tänään? Hallitus on paennut. - Etsikää se! Tai me etsimme.
Osloon on tänään julistettu poikkeustila.
Oslo ja Akerin kerrostalot evakuoidaan, -
mutta Oslonvuonon suuntaan ei ole lupa paeta.
Ne, joille on tiedotettu asiasta seinäjulisteilla...
Niin?
Matkatavarat. Älä ota mukaan enempää tavaraa -
kuin mitä kulkuneuvon katolle tai istuimen alle mahtuu.
Pääministeri. - Teidän Majesteettinne.
Onko hallitus tehnyt päätöksen?
Ei.
Olen päätynyt henkilökohtaiseen ratkaisuun, Teidän Majesteettinne.
Teidän Majesteettinne. Herra puhemies.
Olen antanut Hänen Majesteetilleen kuningas Haakon VII: lle -
eroilmoitukseni pääministerin virasta -
ja samalla istuvan hallituksen eroilmoituksen.
Puhun lyhyesti. Meillä on paljon tehtävää.
Norjan kuninkaana en voi tehdä juurikaan muuta -
kuin hyväksyä hallituksen eroilmoituksen.
Mutta en nyt.
Suurkäräjien puhemies Hambro on päättänyt -
olla ottamatta eroilmoitusta vastaan, ja minä tuen hänen päätöstään.
Nyt ei ole aika neuvotella suljettujen ovien takana, -
tai sopia asioista pienissä ryhmissä.
Tällä hetkellä meidän on oltava avoimia toisillemme, -
ja minä aion olla täysin avoin teille.
Kansa on valinnut teidät läsnäolijat johtamaan itseään -
niin hyvinä kuin huonoina aikoina.
Siksi hallituksen eroanomusta ei voida hyväksyä.
Ei aikana, jolloin kansa kipeästi kaipaa johtajaa.
Teidän Majesteettinne, arvoisat edustajat, meidän täytyy jatkaa.
Saksan erikoislähettiläs on pyytänyt meitä jatkamaan neuvotteluja -
sen asiakirjan pohjalta, jonka saimme aamulla ja josta kieltäydyimme.
Tuntuu siltä, että monen mielestä tilanne on muuttunut.
Vallitsevan epävarmuuden, mobilisointiväärinkäsityksen -
ja kaupunkimme vallanneiden saksalaisjoukkojen vuoksi -
moni pitää tilannetta synkkänä.
Minä en ole sitä mieltä.
Kuitenkin Suurkäräjien enemmistön mielestä meidän pitäisi neuvotella.
Neuvotella mistä? - Teidän Korkeutenne.
Anteeksi, herra puhemies, mutta mikä on muuttunut viime yöstä?
Olen Suurkäräjien kannalla. Olen toiminnan mies.
Mutta haluan kysyä hallitukselta tai pääministeriltä:
Mikä pääministerin mielestä on muuttunut yön aikana?
Mitä tarjottava meillä on? - Ulkoministeri Koht.
Teidän Korkeutenne. Herra puhemies. Paljon on muuttunut.
Suurin osa massa on vallattu. Meitä vastaan hyökätään.
Mutta meillä on yhä vapautemme.
Olemme itsenäinen hallitus, ja meillä on kansan tuki.
Hallitus toivoo neuvottelujen jatkamista, -
sillä edellytyksellä, että solmitaan aselepo.
Jos keksimme ratkaisun, jollaisen Tanskakin juuri hyväksyi, -
hallitus suhtautuu siihen suopeasti. Se säästäisi ihmishenkiä.
Jos hallitus haluaa neuvotella, tuen sen päätöstä.
Pääministerin ero oli kuin taivaan lahja. Hambro voi johtaa meitä.
Sen sijaan meillä on hajoamistilassa oleva hallitus.
Arvostelun sijaan voisit yrittää kuunnella ja oppia jotakin.
Meidän täytyy pitää yhtä. Meidän täytyy tukea hallitusta.
Ei ole kyse sinun omista toiveistasi.
Mihin sinä oikeastaan tarvitset minua?
Olet Norjan seuraava kuningas. Käyttäydy sen mukaisesti.
Puhuimme siitä, että armeija on pantava liikekannalle.
Joudumme sotaan. Ja katso nyt! Pelkäät ottaa kantaa.
Älä hauku minua pelkuriksi vain siksi, -
etten heti suostu harkitsemattomiin suunnitelmiisi.
En voi viskata kaikkea menemään noin vain. Etkö ymmärrä sitä?
Olav!
9. huhtikuuta klo 18.40 Midtskogen - 27 km Hamarista itään
Pojat, voitte tulla ulos.
Järjestykää riviin!
Tuossa se on.
Aina kun jotakin kipeästi etsii, se on kaikkein taimmaisena.
Minne ilmailuattasea Spiller lähtee? - En tiedä.
Kuka tuo kapteeni on?
Minne ilmailuattasea Spiller lähti, ja kuka tuo kapteeni on?
Hamariin.
Hän oli kapteeni Walther. Loistava sotilas. Laskuvarjojääkäri.
Miksi he Hamariin lähtivät? - Mitä luulette?
Tehän tiedätte, että odotan ulkoministeri Kohtilta vastausta?
Teillä on ohjeenne ja minulla omani. Tottelen vain Berliinin käskyjä.
Oslon poliisipäällikkö Kristian Welhaven on täällä.
Iltaa, poliisipäällikkö. - Erikoislähettiläs.
Ilmoitan, että Norjan hallitus on valmis jatkamaan neuvotteluja.
Mutta siinä tapauksessa kaikki vihollisuudet on lopetettava.
Hetkinen, herra poliisipäällikkö.
Kuulitteko? Pysäyttäkää isku Hamaria vastaan nyt heti.
En voi. He ovat jo lähteneet. - Pysäyttäkää heidät.
En voi. - Ettekö voi vai ettekö halua?
Hei! Hei!
Pysähtykää!
Pysähtykää! Seis!
Poliisipäällikkö! Odottakaa!
Odottakaa, herra poliisipäällikkö.
En pysty pysäyttämään jokaista sotilasta, mutta haluan neuvotella.
Painottakaa sitä hallitukselle.
Tekisittekö niin? Painokkaasti.
Odottakaa! Poliisipäällikkö!
Minulla on auto. Voin saapua minne vain milloin tahansa.
Ymmärrättekö?
9. huhtikuuta klo 19.30 Sælid gård, Hamar
Me näimme sinut! Sinä heitit meitä lumipallolla.
Minä näin sinut. -Sanot vain. Olen istunut tässä koko ajan.
Etkä ole.
Ei hän ollut täällä koko aikaa.
Vidkun Quisling, norjan hallituksen uusi johtaja...
Hiljaa, Harald. - ...puhuu nyt kansalle.
Norjan naiset ja Norjan miehet.
Julistus Norjan kansalle:
Sen jälkeen, kun Britannia rikkoi Norjan puolueettomuutta -
miinoittamalla Norjan aluevedet -
kohtaamatta muuta vastarintaa kuin mitättömiä vastalauseita, -
tarjosi Saksan hallitus Norjan hallitukselle apuaan, -
luvaten kunnioittaa itsenäisyyttämme.
Anteeksi. Saksan joukot ovat tulossa. Hallitus on lähtenyt Hamarista.
Vastauksena tähän tarjoukseen tilanteen ratkaisemisesta -
hallitus on pannut toimeen yleisen liikekannallepanon -
ja antanut hyödyttömän käskyn Norjan sotajoukoille -
vastustaa Saksan apua väkivalloin. Itse se pakeni -
saatettuaan vastuuttomasti vaaraan koko maan kohtalon.
Näin ollen on Nasjonal Samlingin velvollisuus ja oikeus -
ottaa hallitusvalta puolustaakseen Norjan kansan etuja -
sekä Norjan turvallisuutta ja itsenäisyyttä.
Me olemme ainoat, jotka liikkeemme kansallisen tavoitteen johdosta -
voimme pelastaa maan tästä epätoivoisesta tilanteesta, -
johon puoluepoliitikot ovat kansamme johtaneet.
Nygaardsvoldin hallitus on vetäytynyt syrjään.
Lisään, että kun tilanne nyt on kehittynyt tällaiseksi, -
on kaikenlainen vastarinta sekä hyödytöntä -
että ihmishenkien ja omaisuuden rikollista tuhoamista.
Jokainen kansanedustaja ja muut valtion ja kunnan virkamiehet, -
maavoimien, laivaston, rannikko- tykistön ja ilmavoimien upseerit -
ovat velvolliset tottelemaan maan uutta hallitusta.
Jokainen rikkomus saattaa henkilön edesvastuuseen.
Aiomme olla oikeudenmukaisia ja huomaavaisia kansalaisia kohtaan.
Kansallinen hallitus on ottanut vallan -
pääministerinään ja ulkoministerinään Vidkun Quisling.
Poliisipäällikkö Jonas Lie toimii oikeusministerinä.
Tohtori Gulbrand Lunde toimii sosiaaliministerinä.
Vidkun Quisling on juuri tehnyt vallankaappauksen.
Norja on sodassa. Kuningas ja hallitus ovat paossa.
He tulevat tästä ohi.
Heidän perässään tulevat Saksan laskuvarjojääkärit.
Saksalaisten tavoitteena on vangita kuningas.
Meidän tehtävämme on pysäyttää saksalaiset.
Puolustamme linjaa tuolta tilalta tuonne metsään.
Asetamme tänne tiesulun. Se on tärkeä piste.
Kun saksalaiset saavuttavat sen, me nujerramme heidät.
Haluan yhden konekiväärinpisteen tielle, yhden sikalan itäpuolelle, -
ja yhden myös tuonne metsänreunaan.
Ensi yönä olemme sodassa.
Onko selvä? - On, herra kersantti!
Aloitetaan. Te kuusi rakennatte ensimmäisen pisteen tuonne.
Te kuusi seuraavalle pisteelle. Lankkuja ja lapioita on lavalla.
Seeberg! Tuolla tiesululla tarvitaan liikenteenohjausapua.
Mutta olen valmis sotimaan. - Hienoa, mutta menette tuonne.
Mutta kersantti.. - Seeberg, se oli käsky.
Diana. Yhdistäkää puhelu Berliiniin ulkoministeri Ribbentropille.
Hän saa hoitaa Quislingin pois kiusaamasta.
Tunnen Quislingin. Hän on epäpätevä ja ilman kansan tukea.
Puhu hänen kanssaan. Hän asuu tässä lähellä.
Kenen kanssa? - Quislingin.
En voi! Hän teki juuri vallankaappauksen!
Se tuhoaisi kaiken diplomaattisen vaivannäköni.
Olet diplomaatti etkä sotilas. Älä yritä tehdä heidän työtään.
Seeberg! Pysäyttäkää liikenne hetkeksi!
Seis!
Iltaa, sotilas. Varmaankin nyt olisi aika kohottaa käsi.
Iltaa, kersantti. - Teidän Kuninkaallinen Korkeutenne.
Mikä täällä on suunnitelmana?
Iltaa, sotilas.
Iltaa... kuningas.
Oloni on ollut kuin jäniksellä koko päivän. Hienoa nähdä armeija.
Mikä on nimesi, sotilas? - Alokas Fredrik Seeberg, Majesteetti.
Olen kiitollinen panoksestasi. Teidän kaikkien panoksesta.
Kaikki kuninkaan puolesta, Majesteetti. - Ei, Seeberg.
Kaikki Norjan puolesta.
Tämä on enemmän minun makuuni. Hienoa.
Niin? Herra ulkoministeri.
Herra erikoislähettiläs. Mikä siellä on tilanne?
Muutaman tunnin sisällä Norjan hallitus myöntyy vaatimuksiimme.
Mainiota. - Niin. Tosin...
Quislingiä ei ikimaailmassa hyväksytä pääministeriksi.
Me pidämme herra Quislingistä. - Kaikki me pidämme.
Ikävä kyllä hänellä ei ole kansan eikä kuninkaan tukea.
Haloo. Herra ulkoministeri?
Pysykää linjalla, Bräuer.
Minä odotan.
Herra ulkoministeri? - Kuka puhuu?
Heil Hitler, mein Führer! Erikoislähettiläs Bräuer Oslosta.
Olemme hyvin tyytyväisiä pohjoisen tilanteeseen.
Operaatio Weserübung on menestys.
Aivan, mein Führer. Minulla olisi vain kysymys koskien Quislingia...
Quisling on hyvä mies. Hän on juuri oikealla paikalla.
Aivan, mein Führer. Entä Norjan hallitus? Se haluaa neuvotella.
Se voi olla vaikeaa, jos pitäydymme Quislingissä.
Miksi neuvotella hallituksen kanssa, joka avasi tulen, -
kun halusimme pelastaa heidät imperialistilta briteiltä?
Voitteko selittää sen, herra erikoislähettiläs?
En, mein Führer. Ajattelin vain, että hall...
Unohtakaa hallitus. Puhukaa suoraan kuninkaan kanssa.
Vaatikaa neuvottelua kahden kesken, jotta tilanteen vakavuus selviää.
Maa valmistautuu sotaan.
Luotan teihin ja valtuutan teidät neuvottelemaan.
Unohtakaa hallitus. Puhukaa kuninkaan kanssa. Onnea.
Kiitos, mein Führer.
Heil Hitler!
Kuningas Haakon ei ikimaailmassa hyväksy Quislingia.
Jos ehdotan Quislingia, kaikki on mennyttä.
Kuningas on paennut. Quisling on lähellä. Puhu hänen kanssaan.
Mitä minä sanoisin? Pitäisikö polvistua hänen eteensä?
Pitäisikö pyytää, saanko olla hänen erikoislähettiläänsä?
Jos tämä on sinusta niin helppoa, niin vaihdetaan töitä.
Olen diplomaatti. Teen työtä rauhan puolesta.
Mitä diplomatiaa? Minkä rauhan?
Älä kutsu itseäsi diplomaatiksi. Olet Hitlerin palveluksessa.
Olet pelkkä sotilas.
Jokainen voi olla diplomaatti, kun osoittaa kumppania aseella.
Anne...
Onko kaikki hyvin?
Mitä Berliinistä sanottiin?
9. huhtikuuta klo 21.25 Gaarder gård - 30 km Hamarista itään
Ilmoittaudun armeijan palvelukseen.
Minua tarvitaan enemmän kentällä kuin täällä.
Miten voin pyytää kansaa menemään sotaan, ellen itse tohdi?
Se sotilas, joka pysäytti meidät metsässä. Mikä hänen nimensä oli?
Seeberg. - Hän puhui isän kanssa.
Nuori poika seisoi siinä ison kypärän ja raskaan aseen kanssa. Liian nuori!
Miten voin katsoa häntä silmiin, kätellä ja antaa tehdä kunniaa, -
ellen ole valmis tekemään samoin maamme puolesta?
Kansan puolesta.
Märtha, haluan voida katsoa itseäni silmiin ja sanoa, että tein kaikkeni.
Tämä vain tuli niin varoittamatta. Olihan tästä puhe jo talvella.
Niin, me... Tiedän.
Viime talven jälkeen on tapahtunut paljon.
Entä me muut?
Me pidämme yhtä.
Entä sinä? Mitä mieltä sinä olet?
Teidän Majesteettinne, jos saan sanoa sanasen...
Tärkeintä nyt on saada lapset ja kruununprinssi turvaan.
Te, kruununprinssi ja Harald ette saa olla saman katon alla.
Emme voi erota toisistamme nyt. - Lapset on saatava rajan yli.
En voi jättää Norjaa. Emme voi jättää Norjaa. Emme nyt.
Se ei käy.
Peder on oikeassa.
Harald on tärkeä.
Tekin olette sillä tavoin vähemmän haavoittuvia.
Meidän täytyy erota. Te kaksi pysytte yhdessä.
Minä matkustan lasten kanssa Ruotsiin.
Isä.
Kuka se sieltä tulee?
Mennäänkö ulos katsomaan, onko tällä tilalla eläimiä?
Onko Nisse ennen koettanut ratsastaa hevosella?
Tiedätkö ponit? Ne eivät ole niin isoja kuin oikeat hevoset.
Tässä on hyvä istua, kun ratsastaa.
Mikä hätänä? - Isoisä, milloin mennään kotiin?
En tiedä, kulta. - Isä!
Märthan ja lasten täytyy lähteä. Saksalaiset ovat tulossa.
Meidän täytyy lähteä. Mennään autoon. Niitä on paljon.
Minne me mennään? - Lähdette matkalle äidin kanssa.
Saksalaiset ovat ohittaneet Hamarin. Niitä on enemmän kuin oletimme.
Ne saapuvat kohta tiesululle.
Heti kun kruununprinsessa ja lapset ovat autoissa, mekin lähdemme.
Saksalaiset ovat lähempänä kuin uskoimme. -Mutta...
Pikku suukko.
Isoisä... - Menkää autoon.
Hyvä.
Kuulepas. Pidä hyvää huolta Haraldista. Hyvä.
Mitä se sanoi? - Se sanoi: Yes, sir!
Rakastan sinua. - Ole varovainen.
Hyvää matkaa.
Aja... Ei, pysäytä!
Ajakaa.
Teidän Majesteettinne!
Olin vannonut, ettei tätä koskaan tapahtuisi.
Että joutuisin jättämään heidät.
Et ole jättänyt heitä.
Niin...
Tiedän.
Päinvastoin kuin eräät muut. - Anna äitisi olla rauhassa.
Hän toimi parhaansa mukaan.
Älä.
Mitä? - Lakkaa sanomasta niin.
Että hän teki parhaansa mukaan.
Että hän oli tukena. Että hän yritti. Eikä yrittänyt.
Hän hoiti hevosiaan Englannissa. Matkusti heti, kun saattoi.
Hän ei ollut ikinä paikalla.
Älä sano, että hän oli tukenani.
Sinä olit tukena. Sinä olit paikalla.
Sinä ja lastenhoitajat.
Ja nyt minä olen tässä, kun Märtha ja lapset ovat matkalla Ruotsiin.
Sinä päivänä silloin vuonna 1905, kun tulimme tänne...
Saavuimme laivalla.
Yhtäkkiä olimmekin kuningas ja kuningatar. Ja kruununprinssi.
Kansaa oli kaikkialla. He vilkuttivat ja juhlivat.
Et ollut vanhempi kuin Harald nyt.
Sinulla oli sellainen valkoinen mekko, jonka äiti halusi yllesi.
Näytit aivan pikku tytöltä.
Ja minun täytyi kantaa sinua koko ajan.
Koska olit niin peloissasi.
Ja vihainen.
Sanoit koko ajan: Isä, haluan mennä kotiin.
Ja minä...
Minä olin tehnyt päätöksen. Sinulla ei ollut valinnanvaraa.
Minä päätin sinun puolestasi.
Olen siitä vieläkin hyvin pahoillani.
Jos toivot jotain muuta... - En, minä...
Isä, en ole ikinä sanonut, että toivoisin jotain muuta.
En vain halua olla se kuningas, joka sinä olet.
Meidän käskettiin pysähtyä Nybergsundissa. Voimme yöpyä siellä.
Hyvä on.
Se on lähellä Ruotsin rajaa.
Haloo.
Onko täällä ketään?
Iltaa.
Puhutteko saksaa?
Puhun.
Olen erikoislähettiläs Curt Bräuer. Kuka te olette?
Konttoripäällikkö Johansen. - Hyvä. Saatte auttaa minua.
Minulla on tärkeä viesti kuningas Haakonille.
Minulla ei ole yhteyttä kuninkaaseen. Ottakaa yhteyttä hoviin.
Olen Saksan korkein diplomaattinen edustaja.
Hoitakaa minut kuninkaan puheille. On kyse elämästä ja kuolemasta.
Eikö ole jo liian myöhäistä? Pommitatte meitä täyttä päätä.
Olen täällä aivan yksin.
Julkeatte puhua neuvotteluista, kun olette tehneet ne mahdottomiksi.
Uskokaa, kun sanon, että haluan vain auttaa maatanne.
Tee kaikkeni estääkseni sodan ja saadakseni aikaan ratkaisun.
Minulla on Führerin käsky lopettaa sotatoimet, -
mutta minun täytyy saada puhua kuninkaan kanssa. Auttakaa!
10. huhtikuuta klo 00.30 Midtskogen
Puhut kuulemma saksaa. - Niin.
Hyvä. Voi olla hyvä, että olet lähistöllä, jos...
Onko kaikki hyvin? - On.
Älä sytytä sitä täällä.
Iltaa. - Näkemiin.
He suostuvat. - Jaha.
Tapaan kuninkaan huomenna. Yhdellä ehdolla.
Saksan joukkojen eteneminen pysäytetään. Lupasin sen.
Ei käy. - Anteeksi?
Walther ja Spiller ovat ohittaneet Hamarin. He ovat pian Elverumissa.
Ettekö kuullut? Minulla on audienssi Norjan kuninkaalle.
Saavutimme diplomaattisen tavoitteemme, everstiluutnantti.
Minulla on eri käskyt, herra erikoislähettiläs.
Järjestin tämän tapaamisen Führerin itsensä käskystä.
Haluatteko todella olla tielläni?
Tehkää toki työnne. Onnittelut, jos se onnistuu.
Älkää tulko neuvomaan, miten minun tulee hoitaa työni.
Hyvä on.
Anneliese.
Anneliese, minä tässä.
Anneliese, avaa!
Katsokaapa poikaa.
Hienoa.
Asemiin, pojat. Asemiin!
Näetkö jotakin?
En. En mitään.
Tule.
Olkaa hiljaa.
Nujerretaan ne.
Mitä me odotamme? - Täytyy odottaa käskyä.
Älkää puhuko.
Mitä ne tekevät?
Ammunko? - Odota käskyä!
Tulta! Tulta!
Niitä on paljon enemmän kuin meitä.
Seeberg! Tänne! - Seeberg, sinun paikkasi on tuolla!
Saamari! Tämä on jumissa!
Suojaan! Suojaan!
Menkää ohi!
Saksalaiset!
Hakeutukaa suojaan! Hakeutukaa suojaan!
Peräänny, Seeberg!
Seeberg! Peräänny! Seeberg!
10. huhtikuuta klo 02.50 Nybergsund Trysil - 60 km Elverumista
Teidän Majesteettinne. Teidän Korkeutenne.
Mahdoitteko jo kuulla, että saksalaiset ohittivat Hamarin?
Näimme tiesulut Midtskogenissa. - Pitää paikkansa.
Taistelut ovat ilmeisesti käynnissä. - Jaha. Kiitos.
Tervetuloa, Teidän Majesteettinne. Tännepäin.
Herää, Seeberg!
Täällä tarvitaan apua!
Perääntykää! - Perääntykää! Perääntykää!
Hetki, hetki, hetki!
Entä Seeberg? Emme voi jättää häntä tähän!
Vestli, peräänny! - Jään Seebergin luokse!
Vestli, peräänny! - Ei, jään tähän!
Sinä olet siviili. Voitko jäädä tähän?
Sano Ich bin Zivilist! Sano! - Ich bin Zivilist.
Sano niin ja pidä kädet ylhäällä. Vestli, peräänny.
En! - Vestli, peräänny!
Hetki. Hänen nimensä on Fredrik.
Älä jätä häntä!
Kädet ylös!
Tehkää tilaa. Pois tieltä!
Puhutko saksaa?
Vastaa.
Minne peräännytte?
Onko teillä panssarivaunuja? Konekivääreitä?
Missä kuningas piileksii?
Ja hallitus?
Meillä on vain vähän ammuksia, ja kuolleita on paljon.
Täällä ei ole mitään. Tarvitsemme täydennystä.
Pataljoonia...
Kaksisataa... Enemmänkin.
Konekivääreitä. - Vai pataljoonia?
Lähdetään.
Autoihin! Palataan!
Pataljoonia?
Eihän täällä ole muita joukkoja.
10. huhtikuuta klo 08.10 Nybergsund, Trysil
Emme voi suostua.
Vain muutama tunti sitten ne yrittivät napata meidät ja kuninkaan.
Te haluatte lähettää isäni takaisin tapaamaan saksalaisia. Yksin!
En käsitä, että edes harkitsette asiaa. Ja Quisling Oslossa...
Ehkä saksalaiset hyväksyvät sen, että Quisling eroaa.
Anteeksi, pääministeri, mutta se on pelkkää houkuttelua.
En ikinä pyytäisi kuninkaalta tätä, ellei se olisi välttämätöntä.
Minun ja hallituksen mielestä neuvottelu on ainoa mahdollisuus.
Olisin mielelläni samaa mieltä, mutta yritimme jo neuvotella.
Mikä oli heidän vastauksensa? Väkivalta! Kimppuumme hyökätään!
Ei.
Lähettäkää mieluummin minut. - He haluavat kuninkaan. Yksin.
He rikkoivat aselevon, ja sinä haluat lähettää isäni leijonan luolaan.
Järjetöntä. Se ei johtaisi mihinkään!
Tämä painajainen on saatava loppumaan.
Tilanne voi rauhoittua, jos sanomme, että kuningas tapaa saksalaiset.
Ellemme tee mitään, tulossa voi olla vielä pahempi verilöyly.
Teidän Majesteettinne...
Isä, on oltava muita keinoja.
Verilöyly voidaan välttää tapaamalla erikoislähettiläs.
Haluaisin puhua isäni kanssa kahden kesken, kiitos.
Ilman muuta. - Poistumme hetkeksi.
Onko kaikki hyvin?
Isä?
Onko kaikki hyvin?
Jos voin estää lisäkuolemat tapaamalla sen saksalaisen, -
minun täytyy tavata hänet.
Mutta isä...
Minun täytyy matkustaa sinne.
Voimme pyytää sitä saksalaista tulemaan tänne.
Sovitaan neutraali paikka, ja pyydämme hänet luoksemme.
Sinua ei voi pakottaa Elverumiin. Se on liian vaarallista.
Vaikka Koht lupasi tapaamisen, sinun ei tarvitse lähteä minnekään.
Neuvon sinua jäämään. Entä, jos se on ansa?
Puhuit siitä, että haluat tehdä velvollisuutesi.
Tämä on minun velvollisuuteni.
Kun asia nyt on näin.
Jos olen viimeinen oljenkorsi, niin olkoon niin.
Minun täytyy ainakin koettaa. - On varmasti jokin muu ratkaisu.
Aina, Aina löytyy muitakin ratkaisuja.
Mutta ovatko ne oikeita?
Sinun ei pidä olla kuten minä.
Sinun kuuluu olla oma itsesi.
Ajan myötä sinusta tulee se kuningas, jollainen hänen sinusta tulee olla.
Mutta isä, jos lähdet, minä lähden mukaasi.
Tiedät, ettemme voi tehdä niin.
Olet valmis, mikäli jotakin sattuisi.
Niin.
Mitä luulette saavuttavanne?
Uskotteko, että kuningas hyväksyy Quislingin viime yön jälkeen?
En ota sitä kontolleni. Se sotku on muiden vastuulla.
Ajatelkaa perhettänne. Eikö heillä ole ollut jo tarpeeksi kestämistä?
Antakaa minun noutaa kuningas.
Kertokaa, missä hän piileksii. - Pitäkää miehenne kurissa.
Seuraavat pari tuntia pelataan minun säännöilläni.
Mitä menetettävää meillä on? - Emme neuvottele. Me valtaamme.
Ette ole ainoa, joka matkustaa Elverumiin.
Tarkkailkaa taivasta.
Koskaan ei voi tietää, milloin se putoaa päälle.
Minä lähden. Jos kaikki sujuu hyvin, olen illalla takaisin.
Mitä sinä teet?
Lähden pois.
Vien Claran mukanani.
Minne?
Kotiin.
En osaa sanoakaan, miten pahoillani olen tästä kaikesta.
Anna anteeksi.
Voitko vielä kerran antaa anteeksi?
Auto odottaa. - Tulen kohta.
Olen pahoillani tapahtuneesta.
Anna anteeksi.
Ole kiltti.
Kukas se siinä?
Näkemiin, kulta.
Majesteetti, meidän ei tarvitse lähteä vielä puoleen tuntiin.
En kestä olla sisällä.
Saanko pyytää teitä varmuuden vuoksi asettumaan autoon?
Lähdetään. - Kuten haluatte. Øyvind, valmista.
Isä! Ei kai sinun vielä tarvitse lähteä?
Jos jotakin sattuisi, -
on monta käytännön asiaa, jotka sinun täytyy tietää.
Peder tietää kaiken. - Minä osaan asiat.
Älä jää koskaan yksin. Pidä aina Märtha rinnallasi.
Jos jotain tapahtuu, tarvitset luotettavan ja rakkaan henkilön tuen.
Pidä huolta lapsista.
Kaikki Norjan puolesta.
Vai mitä?
SAKSA-NORJA-SANAKIRJA
Teidän Majesteettinne...
Teidän Majesteettinne, tämä on kunnia.
10. huhtikuuta klo 12.30 Eleverumin kansanopisto
Teidän Majesteettinne. - Herra Koht.
Mowinckel. Sundby.
Täällä se siis tapahtuu. - Mitä?
Täällä se siis tapahtuu. - Niin voidaan sanoa.
Hankimme teille huoneen ja ilmoitamme, kun lähettiläs saapuu.
Hienoa.
Jopas.
Ulos. Ulos autosta. - Mitä hän sanoo?
Käskekää hänet ulos. Ei, vain hän!
Tulkaa takaisin autoon. Minä hoidan tämän.
Vain sinä.
Anteeksi, meillä on kiire. Aika loppuu. Jos voisitte...
Hiljaa. - Anteeksi, tämä on todella...
Anteeksi... Ymmärtääkö hän saksaa?
Ei! - Olen Saksan erikoislähettiläs...
Niin?
Saako olla lisää kahvia? - Ei, taitaa jo riittää.
Jokin on vialla. - Hän on vain myöhässä.
Oletteko varma?
Yhtä varma kuin olitte siitä, etteivät saksalaiset miehitä meitä?
Haluan, että keskeytämme tämän. - Rauhoittukaa.
Teidän Majesteettinne, lähdetään.
En saa tätä auki. - Hetkinen... Teidän Majesteettinne.
Minun on saatava raitista ilmaa. - Tämän saa auki.
Hän tulee. Oletteko valmis? - Me tulemme.
Menen alas ottamaan hänet vastaan.
Ulkoministeri Koht. - Tohtori Bräuer, tervetuloa.
Teidän Majesteettinne, tämä on kunnia.
Hyvä herra. - Kiitos.
Herrat Lykke ja Mowinckel. - Päivää.
Käsittääkseni Hänen Majesteettinsa ymmärtää saksaa.
Jos sallitte, olisin kiitollinen, jos puhuisimme saksaa.
Ikävä kyllä norjan kielen taitoni ei ole tarpeeksi hyvä.
Niin... Keskusteltuani Saksan johtajan kanssa -
sain valtuudet neuvotella suoraan Teidän Majesteettinne kanssa.
Mehän olimme sopineet, että puhun majesteetin kanssa kahden kesken.
Onko näin? -Hän ymmärsi väärin. Kaikki järjestyy.
Tämä keskustelu käydään vain hallituksen läsnä ollessa.
Toivon, että nämä herrat jäävät tänne todistajiksi.
Vaadin kahdenkeskisyyttä. Führerin käsky oli yksiselitteinen.
Vain Teidän Majesteettinne ja minun vähäpätöisyyteni.
On tärkeää, että hallitus on läsnä.
Hän haluaa, että poistumme.
Hyvä on, ei sitten.
Teidän Majesteettinne.
Herra Bräuer. Teemme, kuten tahdotte.
Hyvät herrat, poistutaan.
Minulla on ollut kunnia tavata Teidän Majesteettinne aiemminkin.
En tiedä, mahtaako Teidän Majesteettinne muistaa.
Minulle se oli suuri päivä.
Johtajamme arvostaa teitä suuresti.
Ja veljeänne.
Myös minä kunnioitan suuresti Norjan kuningaskuntaa -
ja monarkiaa instituutiona.
Mutta asiat ovat nyt niin, että me hallitsemme maata.
Virallisella hallituksella ei ole valtaa. Valta on Quislingilla.
Ja Führer toivoo tilanteen jatkuvan niin.
Sopimus, jota Führer toivoo Teidän Majesteettinne kanssa, -
on edelleen sama, mutta Quisling pääministerinä.
Teidän Majesteettinne, sallikaa minun puhua avoimesti.
Ymmärrän täysin, että ette voi suostua siihen.
Kunnioitan suuresti Teidän Majesteettianne, mutta en Quislingia.
Päinvastoin. Jaan Majesteetin halveksunnan häntä kohtaan.
Hän on surkimus, joka on sekaantunut neuvotteluihimme.
Mutta hän on tehnyt itseään tykö Berliinissä. Hitlerkin tietää hänet.
Siksi halusin puhua kanssanne kahden kesken.
Olen valmis tekemään vaihtoehtoisen ehdotuksen.
Sopimus pysyy samana ilman mainintaa Quislingista.
Annan teille sanani, Teidän Majesteettinne.
Mikäli Majesteetti allekirjoittaa tämän, Quisling katoaa hyvin pian.
Otan riskin. Hitler haluaa Quislingin mutta vielä kipeämmin Teidät.
Olen vakuuttunut siitä, ja siksi vaarannan uranikin.
Ymmärtääkö Majesteetti minua? Siis minun saksaani?
Odotatte siis, että sanon kyllä tai ei? Tässä ja nyt.
Niin.
Tarjous on ainutkertainen. Majesteetti voi pelastaa Norjan.
Teistä voi tulla maan suurin sankari. Kansan kuningas!
Tiedättekö, että Norjan koko historian aikana -
minä olen ensimmäinen kansan valitsema kuningas?
Norja on demokratia. Kansa valitsee. Kansaa kuullaan ja kunnioitetaan.
En tekisi niin, jos antaisin vastauksen tässä ja nyt.
Maamme kohtaloa ei ratkaista jossakin huoneessa kahden kesken.
Päätöksen on oltava koko kansan.
Kunnioitan Teidän Majesteettinne mielipidettä.
Jos nyt sanotte ei, ihmisiä kuolee. Niin yksinkertaista se on.
Nuoret norjalaispojat menettävät henkensä järjettömässä sodassa.
Haluatteko sen tunnollenne?
Haluatteko tahrata kätenne Norjan miesten ja naisten vereen?
Teidän Majesteettinne...
Minulla viiden kuukauden ikäinen tytär, joka syntyi Norjassa.
Kaikkein viimeisimmäksi toivon, että hän varttuu sodan keskellä.
Olkaa ystävällinen ja allekirjoittakaa tässä ja nyt.
Pelastakaa Norja. Tehkää kuten veljenne. Tanska välttyi sodalta.
Julkeattekin valistaa minua omasta veljestäni!
Omasta perheestäni!
Kuka luulette olevanne?
Vain viestintuoja, Majesteetti, -
joka haluaa Norjan parasta ja uskoo rauhanomaiseen ratkaisuun.
Olette oikea pieni rauhankyyhky!
Neuvottelija kaikkien hyökkääjien keskellä.
Rauhankyyhky ei vaatisi meitä luopumaan maastamme.
Tämä tarjous... - Ette ole yhtään Hitleriä parempi!
Tämä tarjous on voimassa vain tässä ja nyt, Majesteetti.
Ulkoministerin taitaa olla aika tulla takaisin sisään.
Neuvottelut hallituksen kanssa tulevat olemaan paljon ankarammat.
En tiedä, mistä te ja Majesteetti puhuitte, kun olimme ulkona, -
mutta Norjan hallitus on valmis neuvottelemaan -
niin pian kuin olemme tietoisia ehdoista.
Ei ole mitään ehtoja eikä neuvotteluja ilman allekirjoitusta...
Koht, mistä on kyse? - Sanoin, että voimme neuvotella.
Käykää istumaan.
Tohtori Bräuer, voimmeko jatkaa englanniksi?
Voitte neuvotella meidän kanssamme.
En voi. Sain Führeriltä selvän käskyn.
Ylitin jo saamani valtuudet. Minulla ei ole oikeuksia.
Herra Bräuer, olkaa kiltti. Meillä on valtuudet neuvotella.
Me olemme hallitus. - Joudun sanomaan hyvästit.
Tohtori Bräuer, neuvotteluja on jatkettava. - Olen pahoillani.
Suostukaa, tohtori Bräuer.
Odotan hallituksen vastausta iltaan mennessä. Olen pahoillani.
Minuun vaikutti vahvasti se, -
että vastuu maata ja kansaa kohtaavasta onnettomuudesta, -
mikäli Saksan vaatimus hylätään, pannaan minun kontolleni.
Se on hyvin raskas vastuu.
Niin raskas, että minua hirvittää kantaa se.
Päätösvalta on hallituksella, -
mutta minun kantani on selvä:
En voi myöntyä Saksan vaatimuksiin.
Se sotii kaikkea sitä vastaan, mitä olen pitänyt velvollisuutenani, -
siitä lähtien, kun saavuin maahan lähes 35 vuotta sitten.
En voi rikkoa sitä linjaa.
En halua rikkoa sitä linjaa.
En halua, että tämä ratkaisee hallituksen kannan.
Mutta olen harkinnut asiaa tarkkaan -
ja pohtinut kantaani.
Minä en voi nimittää Quislingia, -
josta tiedän, ettei hänellä ole kansan luottamusta.
Mikäli hallitus päättää suostua Saksan vaatimuksiin, -
ja ymmärrän täysin perusteet, -
jotka puhuvat sen puolesta, -
ottaen huomioon meitä uhkaavan vaaran, -
ja koska moni nuori norjalaismies menettäisi henkensä sodassa...
Mikäli päätätte suostua näihin vaatimuksiin...
Silloin minulla ei ole muuta vaihtoehtoa...
...kuin luopua kruunusta.
Itseni -
ja perheeni vuoksi.
Ymmärrän. Kiitos.
11. huhtikuuta klo 17.40 Nybergsund, Trysil
Isä, tule!
Metsään! Metsään!
Tulkaa. Tännepäin.
Eteenpäin! - Jatketaan.
Tule. Metsään!
Ola!
Teidän Majesteettinne! Teidän Majesteettinne!
Kuninkaan ei johti Elverumin ja Nybergsundin pommituksiin.
Elverumissa kuoli 34 henkeä. Nybergsund säästyi kuolonuhreilta.
11. huhtikuuta 1940 lähtien Norja oli sodassa Saksaa vastaan.
Curt Bräuer joutui itärintamalle, missä hän palveli sodan loppuun.
Hänet vangittiin, ja hän vietti venäläisessä vankilassa 8 vuotta.
Hän kuoli 1969.
Birger Eriksen ja komentaja- kapteeni Andreas Anderssen -
saivat Sotaristin, maan korkeimman kunniamerkin.
Birger Eriksen kuoli 1958.
Fredrik Seeberg makasi kaksi kuukautta sairaalassa -
ja siirtyi sitten Suomeen, jossa osallistui Suomen jatkosotaan.
Hän asuu nykyisin Drammenissa.
Kruununprinsessa Märtha ja lapset pakenivat lopulta Yhdysvaltoihin.
He pysyivät siellä sodan loppuun asti.
7. kesäkuuta 1940 kuninkaan ja kruununprinssin oli jätettävä Norja.
Kolme päivää myöhemmin Norjan joukot antautuivat.
Lontoosta käsin kuningas ja prinssi osallistuivat vastarintaliikkeeseen.
Kuninkaan ei oli ainutkertainen puuttuminen politiikkaan.
Siten siitä tuli -
demokraattisen, vapaan ja itsenäisen Norjan taiston symboli.
8. toukokuuta 1945 Saksa antautui.
Haakon ja Harald odottivat Lontoossa perheen yhdistymistä.
Yhdessä he sitten palaisivat takaisin Norjaan.
Sisään.
Hän on täällä. Oletko valmis?
Harald, tule.
Tule vain.
Ei! Jopas...
Onpa mukava nähdä sinut. Olen niin odottanut.
Päivää, poikaseni.
Jopas...
Kuningas Haakon VII kuoli vuonna 1957, 85-vuotiaana.
Olav V hallitsi kuolemaansa saakka vuoteen 1991.
Harald V valitsi isoisänsä ja isänsä moton: Kaikki Norjan puolesta.
Suomennos: Arja Sundelin Scandinavian Text Service 2016
Kuninkaan ei on todellisuus- pohjainen fiktiivinen elokuva.
Se ei ole dokumentti. Se perustuu yhteen todellisuuteen.
Niitä voi olla useampia.